[ca] El domini d'un instrument musical es troba intrínsecament relacionat amb el desenvolupament d'habilitats i destreses procedimentals, on l'adquisició de control en l'execució de les accions resulta fonamental. La Tècnica Alexander (TA), desenvolupada per F. M. Alexander (1869-1955), s'orienta al control de les reaccions i, per tant, del comportament, així com dels hàbits. En el plantejament de la TA, ment i cos són interdependents i treballen a l'uníson en un procés de reeducació. Aquest estudi examina l'aplicabilitat de la TA en els processos d'ensenyament i aprenentatge del violí i la viola en el context dels ensenyaments elementals i professionals de música regulades en la LOE (Llei orgànica 2/2006, de 3 de maig, d'Educació) i el seu impacte en la pràctica educativa. Per a això, ens basem en el paradigma interpretatiu i adoptem un enfocament metodològic qualitatiu. La investigació comprén les següents fases: l'observació participant del curs de formació sobre TA impartit a professorat de violí i viola per a analitzar la formació rebuda pel professorat en TA; un grup de discussió inicial amb professorat assistent al curs per a aprofundir en les seues percepcions i opinions en l'eventual aplicabilitat de la TA en la seua pràctica docent; l'observació no participant de les pràctiques d'aula en les quals els i les docents implementen la TA, per a l'anàlisi de les quals es va desenvolupar un model operacionalitzat de la TA; per últim, un grup de discussió final amb el professorat per a analitzar les seues percepcions i opinions sobre el procés d'implementació de la TA en les seues classes. Els resultats revelen que el professorat participant de la investigació integra la TA en la seua acció pedagògica-didàctica aplicant els seus principis de múltiples maneres i amb una àmplia varietat d'usos i finalitats. Al mateix temps, incorporen aspectes de la seua filosofia, ja siga en tractar de canviar hàbits limitadors detectats en l'alumnat, en desenvolupar continguts, habilitats i destreses tècnic-musicals, o en treballar l'execució i interpretació d'obres musicals. Els i les docents associen la importància de la TA amb la seua aplicabilitat, considerant que dota de recursos per a millorar la seua pràctica docent. Les conclusions indiquen que l'aplicació de la TA millora la qualitat de la pràctica educativa, tenint el potencial de convertir-la en més rica i beneficiosa per a l'alumnat. La TA posseeix un conjunt de potencialitats i aplicabilitats que la fan molt valuosa a l'hora de millorar els processos d'ensenyament i aprenentatge del violí i la viola, així com la seua didàctica.

[en] The mastery of a musical instrument is intrinsically linked to the development of procedural skills and abilities, where the acquisition of control in the execution of actions is crucial. The Alexander Technique (AT), developed by F. M. Alexander (1869-1955), is aimed at controlling reactions and thus behaviour, as well as habits. In the AT approach, mind and body are interdependent and work together in a re-education process. This study examines the applicability of the AT in the teaching and learning processes of the violin and viola within the context of elementary and professional music education regulated by the LOE (Organic Law 2/2006, of May 3, on Education) and its impact on educational practice. To do this, we rely on the interpretive paradigm and adopt a qualitative methodological approach. The research includes the following phases: participant observation of the AT training course given to violin and viola teachers to analyze the training received by teachers in the AT; an initial discussion group with teaching staff attending the course to delve into their perceptions and opinions regarding the potential applicability of the AT in their teaching practice; non-participant observation of classroom practices in which teachers implement the AT, for whose analysis an operationalized model of the AT was developed; finally, a final discussion group with the teachers to analyze their perceptions and opinions about the process of implementing the AT in their classes. The results reveal that the teachers participating in the research integrate the AT into their pedagogical-didactic action by applying its principles in multiple ways and for a wide variety of purposes. At the same time, they incorporate aspects of its philosophy, whether by trying to change limiting habits detected in the students, by developing technical-musical content, abilities and skills, or by working on the execution and interpretation of musical works. Teachers associate the importance of the AT with its applicability, considering that it provides resources to improve their teaching practice. The conclusions indicate that the application of the AT improves the quality of educational practice, having the potential to make it richer and more beneficial for students. The AT has a set of potentialities and applicability that make it highly valuable when it comes to improving the teaching and learning processes of the violin and viola, as well as their didactics.